
Ehitusloa andmine ( Kadastiku tn 33a // 33b ) 

1. ASJAOLUD JA MENETLUSE KÄIK

01.03.2022 ehitisregistri elektroonilisse keskkonda laekus läbivaatamiseks  ehitusloa taotlus nr 2211271/05852 Kadastiku tn 33a // 33b asuva tootmishoone laiendamiseks koos ehitusprojektiga „Aquaphor Kaubalift AQN5_EP“, peaprojekteerija AS RTG Projektbüroo.
Käesoleva projektiga vaadeldatakse ainult olemasoleva hoone ida poolsele fassaadile kaubatõstuki mahu lisamist. Kaubatõstuki ehitusega seonduvalt on tehnoloogiline vajadus ka lifti hüdraulika ruumile. Antud ruum on projekteeritud esimesele korrusele, kaubatõstuki kõrvale.

01.03.2022 ehitisregistri  keskkonnas on genereeritud ehitusloa  eelnõu  nr 2212271/05635, menetluse nr 294364 ning suunatud Arhitektuuri- ja Linnaplaneerimise Ametile ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on  tagastatud puuduste kõrvaldamiseks.

25.03.2022 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

Arhitektuuri- ja Linnaplaneerimise Amet on seisukohal, et:

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta. Tootmishoone rekonstrueerimine ei too endaga kaasa tootmisprotsessi muudatust ega laiendamist“.

Päästeameti Ida päästekeskus kooskõlastas tingimisi, märkustega: “1.Alates 01.03.2021 kehtib siseministri määruse nr 17 „Ehitisele esitatavad tuleohutusnõuded“ uus redaktsioon. 2.Alates 01.03.2021 kehtib siseministri määruse nr 1 „Nõuded tulekahjusignalisatsioonisüsteemile ja ehitistele, kust tuleb automaatse tulekahjusignalisatsioonisüsteemi tulekahjuteade edastada Häirekeskusesse, ning tulekahjuteate edastamise ja sellest loobumise kord“ uus redaktsioon“.

31.03.2022 kõik kaasatud isikud kooskõlastasid ehitusloa eelnõu.
Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda  ehitusluba  Kadastiku tn 33a // 33b  asuva  tootmishoone laiendamiseks vastavalt ehitusprojektile „Aquaphor Kaubalift AQN5_EP_V02“, peaprojekteerija AS RTG Projektbüroo.
3.2. Kohustada   ehitustööde  tellijat tagada kõrvaltingimuse täitmine, mis on käesoleva korralduse  punktis 1  esitatud Päästeameti Ida päästekeskuse poolt ning ehitusloal loetletud märkused. 

3.3. Jätta algatamata Kadastiku tn 33a // 33b asuva tootmishoone laiendamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

